CELEX: 62010TN0252
Language: el
Date: 2010-05-28 00:00:00
Title: Υπόθεση T-252/10: Προσφυγή της 28ης Μαΐου 2010 — Cross Czech κατά Επιτροπής

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/51
            
         Προσφυγή της 28ης Μαΐου 2010 — Cross Czech κατά Επιτροπής
   (Υπόθεση T-252/10)
   ()
   2010/C 209/76
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Cross Czech (Πράγα, Δημοκρατία της Τσεχίας) (εκπρόσωπος: T. Schollaert, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση INFSO-02/FD/GVC/Isc D (2010) 208676 της Επιτροπής, της 12ης Μαρτίου 2010 και
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσφυγή της, η προσφεύγουσα ζητεί, βάσει του άρθρου 263 ΣΛΕΕ, την ακύρωση της απόφασης της Επιτροπής INFSO-02/FD/GVC/Isc D (2010) 208676, της 12ης Μαρτίου 2010, υπ’ αριθ. 09-BA74-006, που περιέχεται σε έγγραφο με το οποίο επικυρώνονται τα πορίσματα της έκθεσης ελέγχου B74-06 σχετικά με τον έλεγχο των οικονομικών καταστάσεων για την περίοδο από 1 Φεβρουαρίου 2005 έως 30 Απριλίου 2008 για τα έργα eMapps.com, CEEC IST NET και TRANSFER EAST, που συνήφθησαν στο πλαίσιο του έκτου προγράμματος πλαισίου για την Έρευνα και την Τεχνολογική Ανάπτυξη (2002-2006).
   Προς στήριξη των ισχυρισμών της, η προσφεύγουσα προβάλλει τους ακόλουθους λόγους:
   Η προσφεύγουσα υποστηρίζει ότι η προσβαλλόμενη απόφαση παραβιάζει τη Συνθήκη ή κανόνα δικαίου σχετικού με την εφαρμογή της, καθόσον:
   
               —
            
            
               βασίζεται σε ανακριβείς και ανεπαρκείς διαπιστώσεις ως προς τα πραγματικά περιστατικά εκ μέρους της Επιτροπής,
            
         
               —
            
            
               αντικατοπτρίζει την κακή εφαρμογή των συμβάσεων για τα συγκεκριμένα έργα, ιδίως όσον αφορά τη διαπίστωση ότι η προσφεύγουσα παραβίασε τις εν λόγω συμβάσεις,
            
         
               —
            
            
               στηρίζεται σε πρόδηλη πλάνη εκτιμήσεως των πραγματικών περιστατικών σχετικά με τη φερόμενη παραβίαση των συμβάσεων που αφορούν τα έργα αυτά, αποτέλεσμα της οποίας είναι η μη συμμόρφωση με τους ισχύοντες νομικούς κανόνες και, ως εκ τούτου, η πλάνη περί το δίκαιο,
            
         
               —
            
            
               στηρίζεται σε πλημμελή αιτιολογία και
            
         
               —
            
            
               παραβιάζει τα δικονομικά δικαιώματα της προσφεύγουσας κατά τη διάρκεια της διαδικασίας πριν από την έκδοση της προσβαλλομένης αποφάσεως, καθώς και την αρχή της επιμέλειας.